Vsebina

# Znakovni slog

Znakovni slogi omogočajo prilagajanje oblikovanja posameznih znakov. Z znakovnimi slogi spreminjajte lastnosti znaka, besede ali izbranega dela odstavka. Ko znakovni slog uveljavite na izboru besedila, oblikovne lastnosti znakovnega sloga preglasijo uveljavljene lastnosti znakov odstavka.

Primer: če uporabite znakovni slog z velikostjo pisave 15 tč za izbor v odstavku, kjer imajo znaki lastnost velikosti pisave 12 tč, bo velikost pisave izbranega besedila 15 tč, preostalega dela odstavka pa 12 tč.

Brez znakovnega sloga je dejansko nabor lastnosti znakov trenutnega sloga odstavka. Uporabite Brez znakovnega sloga, da ponastavite lastnosti znakov izbora na tiste, ki veljajo za slog odstavka. Tega znakovnega sloga ne morete prilagajati.

Za dostop do tega ukaza ...

1. Izberite Pogled – Slogi ali Slogi – Upravljaj sloge (tipka Cmd+T F11), da odprete zloženi zavihek Slogi.

2. Kliknite ikono Znakovni slog na vrhu zloženega zavihka, nato izberite znakovni slog.

3. Z desno tipko miške ga kliknite, da odprete kontekstni meni, v katerem izberite Nov/Uredi slog.

Ikona Znakovni slog

Neposredno oblikovanje preglasi vse oblikovanje, ki ga prinaša znakovni slog. Če želite iz izbora odstraniti neposredno oblikovanje, uporabite Oblika – Počisti neposredno oblikovanje (tipka Cmd krmilka+M).

## Organizator

Nastavite možnost za izbrani slog.

Na zavihku Splošno uporabite razdelek Vsebuje, da vidite lastnosti znakovnega sloga.

## Znaki Pisava

Določite oblikovanje in pisavo, ki jo želite uporabiti.

## Učinki pisave

Določite učinke pisave, ki jih želite uporabiti.

## Položaj pisave Položaj

Navedite položaj, spreminjanje merila, vrtenje in razmike za znake.

## Azijska postavitev

Za azijske jezike se nastavijo možnosti dvovrstičnega pisanja. V besedilu izberite znake, nato pa izberite ta ukaz.

Do teh ukazov lahko dostopate, ko vključite podporo za azijske jezike v LibreOffice – Nastavitve Orodja – Možnosti – Jeziki in področne nastavitve – Splošno.

## Poudarjanje

S tem znakovnemu slogu ali izbranemu besedilu dodelite trenutno barvo poudarjanja.

## Obrobe

Nastavi možnosti obrob za izbrane predmete v programih Writer in Calc.

### Ponastavi

Ponastavi spremenjene vrednosti na trenutnem zavihku nazaj na vrednosti iz časa odprtja pogovornega okna. Če pritisnete Uporabi, preden zaprete pogovorno okno, se vrednosti ponastavijo na tiste ob zadnjem pritisku gumba Uporabi.

### Uporabi

Uveljavi spremembe na vseh zavihkih brez zapiranja pogovornega okna. Tega ni mogoče povrniti z gumbom Ponastavi.

### Ponastavi na nadrejenega

Vrednosti trenutnega zavihka so nastavljene na tiste, ki jih vsebuje ustrezni zavihek sloga, navedene na zavihku Splošno pod »Podeduj od«. V vseh primerih se, tudi ko je »Podeduj od« nastavljeno na »- Brez -«, vrednosti, določene pod »Vsebuje«, odstranijo.

#### V redu

Shrani vse spremembe in zapre pogovorno okno.

### Prekliči

Zapre pogovorno okno in opusti spremembe na vseh zavihkih. Če ste uporabili Uporabi, opusti vse spremembe po zadnji rabi tega gumba.