Vsebina

# Vstavljanje in urejanje sprotnih in končnih opomb

Sprotne opombe so opremljene z več podatki o temi na dnu strani, končne opombe pa na koncu dokumenta. LibreOffice samodejno oštevilči sprotne in končne opombe.

## Vstavljanje sprotne ali končne opombe

1. Kliknite v dokument tam, kjer želite namestiti sidro opombe.

2. Izberite Vstavi – Sprotna in končna opomba – Vstavi posebno sprotno oz. končno opombo.

3. Pod območjem Oštevilčevanje izberite obliko, ki jo želite uporabiti. Če izberete Znak, kliknite gumb Izberi in izberite znak, ki ga želite uporabiti za sprotne opombe.

4. V območju Vrsta izberite Sprotno opombo ali pa Končno opombo.

5. Kliknite V redu.

6. Vnesite opombo.

Sprotne opombe lahko vstavite tudi s klikom na ikono Neposredno vstavi sprotno opombo, ki je v orodni vrstici Vstavi.

Končne opombe lahko vstavite neposredno s klikom ikone Vstavi končno opombo v orodni vrstici Standardno ali Vstavi ali izberite Vstavi – Sprotna in končna opomba – Končna opomba.

## Urejanje sprotnih in končnih opomb

- Kazalec miške se spremeni v roko, ko počiva na sidru sprotne ali končne opombe v dokumentu.

- Če želite urediti besedilo sprotne ali končne opombe, kliknite v opombo, kliknite sidro opombe v glavnem besedilu ali pritisnite kombinacijo tipk Cmd krmilka+dvigalka+naslednja stran.

- Obliko sprotne opombe spremenite tako, da jo kliknete, pritisnete tipka Cmd+T F11, da odprete okno Slogi, z desno tipko na seznamu kliknete »Sprotno opombo« in nato izberete Spremeni.

- Za skok iz besedila sprotne ali končne opombe na sidro opombe v besedilu pritisnite tipko prejšnja stran.

- Za urejanje lastnosti oštevilčevanja sidra sprotne ali končne opombe kliknite pred sidro in izberite Uredi – Sklic – Sprotna oz. končna opomba.

- Če želite spremeniti oblikovanje, ki ga LibreOffice uporablja za sprotne in končne opombe, izberite Orodja – Nastavitve sprotnih/končnih opomb.

- Za urejanje lastnosti področja besedila za sprotne ali končne opombe izberite Oblika – Slog strani in nato kliknite zavihek Sprotna opomba.

- Sprotno opombo odstranite tako, da v besedilu izbrišete sidro sprotne opombe.

S tipkami za bližnjice lahko vstavljate, urejate in krmarite po sprotnih in končnih opombah. Izberite Orodja - Prilagodi - zavihek Tipkovnica in v polje Funkcije vnesite opomba, da si ogledate možnosti.

Podobne teme

Razmik med sprotnimi opombami

Sprotne/končne opombe

Ustvarjanje tipke za bližnjice