Vsebina

# Nov dokument

Uporabite zavihek Nov dokument v pogovornem oknu Hiperpovezava, da nastavite hiperpovezavo na nov dokument in istočasno ustvari ta nov dokument.

Za dostop do tega ukaza ...

Kliknite ikono Hiperpovezava v vrstici Standardno, nato kliknite Nov dokument.

## Nov dokument

Določi ime, pot in vrsto novega dokumenta v tem področju.

### Uredi zdaj

Določa, da se novo ustvarjeni dokument takoj samodejno odpre za urejanje.

### Uredi kasneje

Določa, da se novo ustvarjeni dokument ne odpre takoj za urejanje.

### Datoteka

Vnesite naslov URL datoteke, ki jo želite odpreti, ko kliknete hiperpovezavo.

### Izberi pot

Odpre pogovorno okno Izberi pot, kjer lahko izberete pot.

### Vrsta datoteke

Določa vrsto datoteke novega dokumenta.

### Dodatne nastavitve

#### Okvir

Vnesite ime okvira, v katerem želite, da se odpre povezana datoteka, ali izberite vnaprej določen okvir iz seznama. Če pustite to polje prazno, se bo povezana datoteka odprla v trenutnem oknu brskalnika.

#### Obrazec

Določi, ali je hiperpovezava vstavljena kot besedilo ali kot gumb.

#### Dogodki

Odpre pogovorno okno Dodeli makro, kjer lahko dogodkom, kot so »miška preko predmeta« ali »sproži hiperpovezavo«, dodelite njihove lastne programske kode.

#### Besedilo

Določi vidno besedilo ali napis gumba za hiperpovezavo.

#### Ime

Vnesite ime hiperpovezave. LibreOffice vstavi značko NAME v hiperpovezavo.